КНСБ: Има увеличение на заплатите, но не за всички | ВИП.БГ
Начало / България / КНСБ: Има увеличение на заплатите, но не за всички
КНСБ: Има увеличение на заплатите, но не за всички
Бюджет 2020 мога да го опиша така – има увеличение на заплатите, но не за всички и не с очакванията, които имахме. Това заяви в сутрешния блок на Нова телевизия президентът на КНСБ Пламен Димитров във връзка с проектозакона за Бюджет 2020.
„През последните няколко години произвеждахме по-малко, а сега като произвеждаме повече, събират се и повече данъци, но пак ръстът ни не се променя. Ръстът на БВП предполага растеж, а не забавяне на икономиката“, обясни още той.
„Образованието и здравеопазването трябва да бъдат двата водещи приоритета в следващия бюджет. Конкретно в здравеопазването знаете, че има конфликти, протести… там освен пари в болничната помощ през Касата, трябват и пари за медицинските сестри и за детското здравеопазване. В момента са заложени около 15 млн. лева за здравеопазване, но ако се добавят още 6-7 млн., тогава ще достигнем тази заплата от 900 лева, за която настояват медицинските специалисти“, допълни Димитров.
По думите му предвиденото увеличение на пенсията от 1-ви юли догодина е “плахо нарастване“ и посочи, че 250 лв. е постижима цифра за следващата година.
Ердоган захапа УЕФА за дискриминация
Неймар е все в списъка ни, признаха от Барселона